internet vaartha 137 Views
నష్టాల్లో ముగిసిన స్టాక్‌ మార్కెట్లు
ముంబై : స్టాక్‌ మార్కెట్లలో నాలుగురోజుల లాభాలకు బ్రేక్‌ పడింది. ఐటి భారీ కంపెనీలు ఇన్ఫోసిస్‌, టిసిఎస్‌ వంటి కంపెనీలు తమతమ ఆర్థిక ఫలితాలను ప్రకటించాయి. యూరోపియన్‌ మార్కెట్లలో నీరసించిన ధోరణలు, ఫ్రాన్స్‌లోని నీస్‌లో దాడులు వంటివి ఇన్వె స్టర్ల సెంటిమెంట్‌ను దెబ్బతీసాయి. బిఎస్‌ఇ సెన్సెక్స్‌ 108 పాయింట్లు దిగజారి 27,837 పాయింట్ల వద్ద స్థిరపడితే నిఫ్టీ 50సూచి 24 పాయింట్లు క్షీణించి 8541వద్ద ముగిసింది. జియో జిత్‌ బిఎన్‌పి పరిభాస్‌ ముఖ్య మార్కెట్‌ వ్యూహకర్త ఆనంద్‌జేమ్స్‌ మాట్లాడుతూ ఇన్ఫోసిస్‌ ఫలితాలు కొంతమేర పదిశాతం దిగజార్చాయి. ప్రభుత్వరంగ బ్యాంకులు కొంతమేర ఎగువన ముగిసాయి. మూల ధన వనరుల సమీకరణ నిబంధనలను సడలించాలన్న ప్రభుత్వ నిర్ణయమే ఇందుకు దోహదం చేసింది.  చైనా రెండో త్రైమాసిక జిడిపి గణాంకాలు అంచనాలను అధిగమించడం కూడా కొంతదోహదం చేసింది. ఇక ఫ్రాన్స్‌లోని నీస్‌ దాడులు యూరోపి యన్‌ స్టాక్‌ మార్కెట్లను కుదిపేసింది. ఇన్ఫోసిస్‌ తొమ్మిదిశాతం దిగజారాయి. కంపెనీ ఆర్థికసంవత్స రానికి రాబడులు తగ్గుతాయని అంచనావేసింది. టిసిఎస్‌ కూడా కొంతమేర దిగజారింది. 0.46 శాతంగా ఉంది. ఇక విదేశీస్టాక్‌ మార్కెట్లలో ఆసియా షేర్లు వాల్‌స్ట్రీట్‌ షేర్లు రికార్డుస్థాయికి పెరగడమే కీలకంగా మారింది. చైనాషేర్లు స్వల్పంగా లాభపడ్డా యి. షాంఘై కాంపోజిట్‌ 0.09శాతం పెరిగింది. హాంకాంగ్‌ హ్యాంగ్‌సెంగ్‌ సూచి 0.04శాతం పెరిగింది. ఆసియా మార్కెట్లలో చమురు దిగజారింది. బ్యారెల్‌కు 40 డాలర్లుగా వస్తుందని నిపుణులు అంచనా వేస్తున్నారు. ఇక డాలరుతో రూపాయి మారకం విలువలు 12పైసలు క్షీణించి 67.03 రూపాయలవద్ద ముగిసింది. ఐటి కంపెనీల షేర్లు ఒత్తిడికి గురయ్యాయి. నిఫ్టీ ఐటిసూచి నాలుగు శాతం క్షీణించింది. ఇన్ఫోసిస్‌ స్థిరమైన కరెన్సీ రాబడుల వృద్ధి 10.5శాతం నుంచి 12శాతం ఉంటుందని అంచనా వేసింది. వ్యక్తిగతంగా చూస్తే ఇన్ఫోసిస్‌ తొమ్మిదిశాతం దిగజారి 1075వద్ద ట్రేడింగ్‌ ముగించింది. ఇక టిసిఎస్‌, సైయింట్‌, విప్రో, టెక్‌మహీంద్ర, ఎన్‌ఐటి టెక్నాలజీస్‌ 3-ఆరుశాతం క్షీణించాయి. టిసిఎస్‌ మూడుశాతం క్షీణించింది. హైదరాబాద్‌ కేంంగా ఉన్న సాఫ్ట్‌వేర్‌ కంపెనీ సైయింట్‌ లాభాల్లో స్వల్ప క్షీణత ఎదురయింది. 73.97 కోట్లు ఆర్జించింది. అంతకుముందు ఏడాది ఇదేకాలంలో 75.64కోట్లు ఆర్జించింది.కంపెనీ షేర్లు ఒకటి శాతం క్షీణించాయి. ఆటోమొబైల్‌ కంపెనీల షేర్లు జీవితకాల గరిష్టస్థాయికిచేరాయి. రుతుపవనా ల ప్రభావం, ఏడో వేతన సంఘం సిఫారసులే కీలకమని తేలింది. హీరోమోటోకార్ప్‌, మహీం ద్ర అండ్‌ మహీంద్ర రికార్డు గరిష్టస్థాయికి చేరాయి.  టాటామోటార్స్‌ 52 వారాల గరిష్ట స్థాయికిచేరింది. బజాజ్‌ఆటో, మారుతిసుజుకి ఇండియా 52వారాల గరిష్టం నమోదయ్యాయి. రిలయన్స్‌ ఇండస్ట్రీస్‌ ఒకటిశాతం పెరిగింది. భారతి ఎయిర్‌టెల్‌ ప్రీపెయిడ్‌ కస్టమర్ల కోసం 50శాతం డేటాను ఆదా చేసుకునే అవ కాశం కల్పించింది. మూడు గంటల నుంచి ఉదయం ఐదు గంటల వరకూ ఈ సదుపాయం ఉంది. కంపెనీ షేర్లు మూడు శాతం పెరిగాయి. హెచ్‌డిఎఫ్‌సి జంటసంస్థలు 1నుంచి రెండుశాతం పెరిగాయి. హెచ్‌డిఎఫ్‌సి మసలాబాండ్ల రెండు, మూడురెట్లు కొనుగోళ్లు జరిగాయి. టాటాస్టీల్‌ 3.56శాతం పెరిగి 372వద్ద నిలిచింది. ఎల్‌అండ్‌టి ఒకటిశాతం పెరిగింది. కంపెనీ 15శాతం తన అనుబంధ సంస్థ టెక్నాలజీ సేవలసంస్థలు ఐపిఒకు వస్తోంది.